එම පරීක්ෂණවලට භාජනය කළ මහල් නිවාස හයකින් පමණක් කොරෝනා ආසාදිතයන් 264 දෙනෙකු හඳුනාගෙන ඇති බවයි යුදහමුදාපති ලුතිනන් ජෙනරාල් ශවේන්ද්‍ර සිල්වා සඳහන් කළේ.මේ අතර කොළඹ දිස්ත්‍රික්කයේ කොළඹ දිස්ත්‍රික්කයේ ග්‍රෑන්ඩ්පාස්, ආදුරුප්පු වීථිය, වේල්ල වීථිය, කෙසෙල්වත්ත, මාලිඟාවත්ත, මරදාන, දෙමටගොඩ සහ කොටහේන යන පොලිස් බල ප්‍රදේශ මෙන්ම වෑකන්ද, වනාතමුල්ල, සාලමුල්ල, හුණුපිටිය, හැටේ වත්ත, කෝකිලා පාර යන ග්‍රම සේවා වසම් තවදුරටත් හුදකලා කර තිබෙනවා.ගම්පහ දිස්ත්‍රික්කයේ කෙරවලපිටිය, හේකිත්ත, කුරුදුහේන, ඇවරියවත්ත, වැලිකඩමුල්ල, පෑලිගොඩවත්ත, ගගබඩ, මීගහවත්ත, පට්ටිය උතුර, වෙල්ගොඩ උතුර යන ග්‍රාමසේවා වසම් සහ තලාදූව කම්කරු නිවාස සංකීර්ණය ද තවදුරටත් හුඳකලා තත්ත්වයේ පවතින බවයි කොවිඩ් 19 පැතිරීම වැලැක්වීමේ ක්‍රියාන්විත මධ්‍යස්ථානය සඳහන් කළේ.මීට අමතරව කළුතර, මහනුවර, පුත්තලම, අම්පාර සහ මාතර දිස්ත්‍රික්කවල පොලිස් වසම් සහ ග්‍රාමසේවා වසම් කිහිපයක් ද දැනට හුදකලා තත්ත්වයේම පවතිනවා.